ഒഡീഷയിലെ ജൈപൂർ ജില്ലയിലാണ് ജനനം. ചക്രധർ ചാന്ദ്, അകുജി ചാന്ദ് എന്നിവരാണ് മാതാപിതാക്കൾ.പരമ്പരാഗതമായി നെയ്ത്ത് ജോലി ചെയ്യുന്ന കുടുംബം. നാലാമത്തെ മകളായി 1996 ഫെബ്രുവരി 6 നായിരുന്നു ജനനം. സരസ്വതി ചാന്ദ് എന്ന സഹോദരിയായിരുന്നു ഇവരുടെ പ്രചോദനം. ദുതിക്ക് നാലു വയസ്സുള്ളപ്പോളാണ് ആദ്യമായി ഓടിത്തുടങ്ങിയത്. തന്നേക്കാൾ 10 വയസ്സു മൂത്ത ചേച്ചിയായ സരസ്വതിയുടെ ഓട്ടപ്പരിശീലനത്തിനു കൂട്ടു പോകലായിരുന്നു അത്. മിക്കവാറും നഗ്നപാദയായാണ് ഓട്ടം, കാരണം അത്രക്ക് ദാരിദ്ര്യം ആയിരുന്നു വീട്ടിൽ. ദുതിക്ക് 7 വയസായപ്പോൾ ഓട്ടം നിർത്തി നെയ്ത് പടിക്കാൻ മാതാപിതാക്കൾ ഉപദേശിച്ചു. എന്നാൽ സരസ്വതി ദുതിയ്ടെ കൂടെയായിരുന്നു. ദുതിയുടേ ഇപ്പോഴത്തെ സ്പീഡ് വെച്ച് നോക്കിയാൽ ഭാവിയിൽ ഒരുപാട് നേട്ടം അവൾക്ക് കൊയ്യാൻ സാധിക്കും എന്ന് സരസ്വതി വിശ്വസിച്ചിരുന്നു. അപ്പോഴേക്കും ഒരു പോലീസ് ഓഫീസർ ആയിക്കഴിഞ്ഞിരുന്ന സരസ്വതി, സ്പോർട്സ് കൊണ്ടുവരുന്ന സൗഭാഗ്യങ്ങളെ കുറിച്ച് മാതാപിതാക്കളെ ഓർമ്മിപ്പിച്ചു. സരസ്വതിയുടെ കഴിവുകളെ തിരിച്ചറിഞ്ഞ ജില്ലാ അധികാരികൾ അവൾക്കും മറ്റു അത‌ലറ്റുകൾക്കും തിന്നാൻ കോഴിയിറച്ചിയും മുട്ടയും ഏർപ്പാടാക്കിയിരുന്നു. ഇത് അവരുടെ മാതാപിതാക്കൾകകൊരിക്കലും നൽകാനാകുമായിരുന്നില്ല. അതോടോപ്പം മാരത്തോൺ മത്സരങ്ങൾ വിജയിച്ചപ്പോൾ കിട്ടിയിരുന്ന പ്രതിഫലവും ജോലി കിട്ടാനുള്ള സാധ്യതയെപ്പറ്റിയും മറ്റും ഓർമ്മിപ്പിച്ചു. മാതാപിതാക്കൾ തീരുമാനം മാറ്റി.ദുതിക്ക് അന്ന് മുതൽ പരിശീലനത്തിനു പച്ചക്കൊടി കിട്ടി. 

In 2013. 2013ൽ കെ ഐ ഐ ടി സർവകലാശാലയിൽ നിയമപഠനത്തിനായി പ്രവേശനം നേടി.

കൂടുതൽ വിവരങ്ങൾ
ദേശീയം
ജീവിത രേഖ
വിവാദങ്ങൾ